Miss World 1985

Ang Miss World 1985 ay ang ika-35 edisyon ng Miss World pageant, na ginanap sa Royal Albert Hall sa Londres, Reyno Unido noong 14 Nobyembre 1985.

Pagkatapos ng kompetisyon, kinoronahan ni Astrid Carolina Herrera ng Beneswela si Hólmfríður Karlsdóttir ng Lupangyelo bilang Miss World 1985. Ito ang unang beses na nanalo ang Lupangyelo bilang Miss World. Nagtapos bilang first runner-up si Mandy Shires ng Reyno Unido, habang nagtapos bilang second runner-up si Brenda Denton ng Estados Unidos.

Mga kandidata mula sa pitumpu't-walong bansa at teritoryo ang lumahok sa kompetisyong ito. Pinangunahan nina Peter Marshall at Anne Diamond ang kompetisyon. Nagtanghal si Jack Jones sa edisyong ito.

Sa kasagsagan ng komeptisyon, naging kritikal ang kalagayan ng ampon na anak na babae ng mga Morley na si Kathryn, dahil sa sakit sa kanyang gitnang sistemang nerbiyos. Natanggap ni Eric Morley ang tawag na kritikal na si Kathryn habang inaanunsyo niya ang limang Continental Queens of Beauty. Namatay si Kathryn noong 4:15 ng madaling araw kinabukasan.

 Kasaysayan 

 Pagpili ng mga kalahok 
Mga kandidata mula sa pitumpu't-walong bansa at teritoryo ay napili upang lumahok sa kompetisyon. Anim na na kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process, at walong kandidata ang nailuklok matapos bumitiw ang orihinal na kalahok.

 Mga pagpalit 
Dapat sanang lalahok si Miss Gambia 1985 Batura Jallow sa edisyong ito. Gayunpaman, siya ay pinalitan ng kanyang first runner-up na si Georgett Salleh upang lumahok sa Miss World dahil sa personal na dahilan. Pinalitan ng first runner-up ng Miss Iceland 1985 na si Hólmfríður Karlsdóttir si Miss Iceland 1985 Halla Bryndis Jonsdóttir bilang kandidata ng Lupanyelo dahil sa hindi isiniwalat na dahilan. Pinalitan rin si Miss Luxembourg 1985 Gaby Chiarini ng kanyang first runner-up na si Beatrix Tinnemans dahil ayaw na raw nitong lumahok ng pangatlong beses matapos lumahok sa Miss Europe at Miss Universe. Dapat sanang lalahok si Miss Holland 1985 Pasquale Summers sa edisyong ito, ngunit matapos matuklasan na may mga litrato ito kung saan siya ay nakahubad, ipinadala na lamang ang first runner-up ng Miss Holland 1983 na si Brigitte Bergman sa Miss Universe at Miss World bilang kinatawan ng Olanda. Dapat din sanang lalahok si Miss France 1985 Suzanne Iskandar sa edisyong ito, ngunit siya ay pinalitan ng kanyang first runner-up na si Nathalie Jones dahil sa hindi isiniwalat na dahilan.

Dapat sanang lalahok ang first runner-up ng Miss Cayman Islands 1985 na si Edith Yates sa edisyong ito, matapos idiskwalipika si Miss Cayman Islands 1985 Emily Hurlston ng kanilang pambansang direktor na si Steve McField. Gayunpaman, pumanig si Eric Morley kay Hurlston dahil hindi raw nabigyang katarungan ang kanyang diskwalipikasyon. Dahil dito, si Hurlston ang lumipad papunta sa Londres na may kasamang bantay. Dapat sanang kakatawan sa Libano si Miss Lebanon 1985 Suha Chanine. Gayunpaman, napunit ang mukha at katawan ito ng mga bubog dulot ng digmaang sibil na nagaganap sa Libano sa mga panahong iyon. Nadiskwalipika si Chanine dahil hindi raw patas ang kompetisyon dahil hindi nairepresenta nang maayos ang Kristiyano sa Libano. Dahil dito, isang kompetisyon muli ang isinigawa upang pumili ng mga kandidatang kakatawan sa Miss Universe at Miss World. Napili si Randa Sarkis para sa Miss World at si Joyce Sahab para sa Miss Universe, ngunit dahil sa hindi isiniwalat na dahilan, si Mary Khoury ang kalaunang kumatawan sa Libano sa Miss World.

 Mga unang pagsali, pagbalik, at pag-urong 
Lumahok sa unang pagkakataon ang mga bansang Baybaying Garing, San Cristobal at Nieves, at Zaire. Bumalik sa edisyong ito ang bansang Uganda na huling sumali noong 1968, Luksemburgo na huling sumali noong 1977, San Vicente at ang Granadinas na huling sumali noong 1978, at Liberya na huling sumali noong 1983. Hindi sumali ang Honduras sa edisyong ito matapos na bumitiw si Ivette Cecilia Vivas dahil sa problema sa pagpopondo upang makalipad papuntang Londres.

 Mga resulta 

 Mga pagkakalagay 
PagkakalagayKandidata Miss World 1985  Lupangyelo – Hólmfríður Karlsdóttir 1st runner-up  Reyno Unido – Mandy Shires    2nd runner-up  Estados Unidos – Brenda Denton Top 7  Beneswela – Ruddy Rodríguez
  Hamayka – Alison Jean Barnett
  Israel – Maja Wechtenhaim
  Suwisa – Eveline Glanzmann Top 15  Bagong Silandiya – Sheri LeFleming Burrow
  Brasil – Leila Bittencourt
  Irlanda – Anne Marie Gannon
  Paragway – Daisy Patricia Ferreira
  Polonya – Katarzyna Zawidzka
  Porto Riko – Iris Matías
  Suwesya – Anne-Bolette Jill Christophersson
  – Benita Mureka

 Mga Continental Queens of Beauty 
RehiyonKandidataAprika  – Benita MurekaAsya  Israel – Maja WechtenhaimEuropa  Lupangyelo – Hólmfríður KarlsdóttirKaamerikahan  Estados Unidos – Brenda DentonOseaniya  Bagong Silandiya – Sheri LeFleming Burrow

 Mga espesyal na parangal 
ParangalNagwagiMiss Photogenic  – Benita MurekaMiss Personality  – Fiona Hartley

 Kompetisyon 

 Pormat ng kompetisyon 
Tulad noong 1981, labinlimang semi-finalist ang napili sa pamamagitan ng paunang kompetisyon at mga personal interview. Lumahok sa swimsuit competition at evening gown competition ang labinlimang mga semi-finalist, at kalaunan ay napili ang pitong pinalista na sumabak sa final interview. Pagkatapos nito, limang kandidata ang hinirang bilang Continental Queens of Beauty, at hinirang pagkatapos ang dalawang runner-up at ang bagong Miss World.

 Komite sa pagpili 

 Duncan Goodhew – Ingles na manlalangoy
 Ralph Halpern – Direktor ng Top Shop
 Sarah-Jane Hutt – Miss World 1983 mula sa Reyno Unido
 Ibrahim Keita – Negosyante mula sa Baybaying Garing
 Eric Morley – Tagapagtatag ng Miss World
 Barry McGuigan – Irlandes na boksingero
 Anne-Marie Moser – Direktor ng Miss Switzerland
 Graeme Souness – Propesyonal na manlalaro ng putbol mula sa Eskosya
 Tan Sri Jeyaratnam – Direktor ng Sultan Idris Shah Foundation of Malaysia

 Mga kandidata 
Pitumpu't-walong kandidata ang lumahok para sa titulo.
Bansa/TeritoryoKandidataEdadBayan AlemanyaMarion Morell20Stuttgart ArubaJacqueline van Putten24Sint Nicolaas AustralyaAngelina Nasso18Sydney AustryaGabriele Maxonus20Salzburg Bagong SilandiyaSheri LeFleming Burrow20Auckland BahamasRhonda Cornea17Pulo ng Abaco BarbadosElizabeth Wadman19Christ Church Baybaying GaringRose Armande Oulla18Abidjan BelhikaAnn van den Broeck18Amberes BeneswelaRuddy Rodríguez18Anaco BermudaJannell Ford23Devonshire BrasilLeila Bittencourt19Porto Alegre BulibyaCarolina Abudinen19Santa Cruz de la Sierra CuraçaoLidushka Curiel21Willemstad DinamarkaJeanette Kröll19Odense EkwadorMaría del Pilar de Veintemilla21Quito El SalvadorLuz del Carmen Mena21San Salvador EspanyaAmparo Martínez23Valencia Estados UnidosBrenda Denton22Hobbs GambyaGeorgett Salleh19Brikama GresyaEpi Galanos22Atenas GuamTherese Quintanilla18Agana GuwatemalaMaricela Luna Villacorta20Lungsod ng Guatemala HamaykaAlison Barnett19Kingston HaponHaruko Sugimoto22Tokyo HibraltarGail Francis22Hibraltar Hong KongAileen Lo20Pulo ng Hong Kong IndiyaSharon Mary Clarke18New Delhi IrlandaAnne Marie Gannon19Dublin IsraelMaja Wechtenhaim21Haifa ItalyaCosetta Antoniolli20Milan KanadaMichelle Tambling20Toronto Kanlurang SamoaAngelie Achatz21Apia Kapuluang Birhen ng Estados UnidosConnie Mary Colaire23Christiansted Kapuluang KaymanEmily Hurlston18North Side Kapuluang Turks at CaicosBarbara Capron18Providenciales KenyaJacqueline Mary Thom18Thika KolombyaMargarita de Francisco20Santiago de Cali Kosta RikaMarianela Herrera19San Jose LibanoMary Khoury25Beirut LiberyaSarah Laurine Horton18Monrovia LuksemburgoBeatrix Tinnemans24Lungsod ng Luksemburgo LupangyeloHólmfríður Karlsdóttir22Reikiavík MalaysiaRosalind Kong21Kuala Lumpur MaltaKristina Bologna20Mdina MehikoAlicia Yolanda Carrillo23Guadalajara NiheryaRosemary Okeke21Lagos NoruwegaKaren Moe18Kristiansund OlandaBrigitte Bergman21Utrecht PanamaDiana Alfaro24Lungsod ng Panama ParagwayDaisy Patricia Ferreira19Asunción PeruCarmen del Rosario Muro21Lambayeque PilipinasElizabeth Cuenco21Maynila PinlandiyaMarja Kinnunen22Tampere PolonyaKatarzyna Zawidzka23Gorzów Porto RikoIris Matías20Caguas PortugalFátima Raimundo18Cascais PransiyaNathalie Jones18NouméaFiona Hartley19Douglas Republikang DominikanoMaría Trinidad González20Santo Domingo Reyno UnidoMandy Shires19Bradford San Cristobal at NievesKaren Grant19Old Road Town San Vicente at ang GranadinasDonna Young19Kingstown SingapuraJoanna Sylvia Mitchell19Paya Lebar Sri LankaNatalie Gunewardene22Colombo SuwasilandiyaJune Hank25Manzini SuwesyaAnne-Bolette Jill Christophersson21Estokolmo SuwisaEveline Glanzmann20Bauen TahitiRuth Manea18Faa'a TaylandiyaParnlekha Wanmuang22Bangkok Timog KoreaPark Eun-kyoung22Seoul Trinidad at TobagoUlrica Christina Phillip21San Fernando TsileLydia Labarca20Santiago TsipreJuliana Kalogirou18Famagusta UgandaHelen Acheng24Kitgum UrugwayGabriela de León19Montevideo YugoslaviaAleksandra Kosanović23Belgrade ZaireBenita Mureka18Kinshasa

 Mga tala 

 Mga sanggunian 

 Panlabas na kawing 



Kategorya:Miss World
Kategorya:Patimpalak ng kagandahan
Kategorya:1985